***Նախագիծ 5***

***ՈՐՈՇՈՒՄ N***

 ***«\_\_\_\_\_\_»\_\_\_\_\_\_\_\_\_\_\_\_\_ 2021թ.***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԳԵՂԱՆՈՒՇ, ՍՅՈՒՆԻՔ ԵՎ ՕԽՏԱՐ ԳՅՈՒՂԵՐՈՒՄ ՓՈՂՈՑՆԵՐԸ ԱՆՎԱՆԱԿՈՉԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 22-րդ կետով, համաձայն Հայաստանի Հանրապետության կառավարության 2005 թվականի դեկտեմբերի 29-ի «Հայաստանի Հանրապետության քաղաքային և գյուղական բնակավայրերում ներբնակավայրային աշխարհագրական օբյեկտների անվանակոչման, անվանափոխման, անշարժ գույքի` ըստ դրա գտնվելու և (կամ) տեղակայման վայրի համարակալման, հասցեավորման ու հասցեների պետական գրանցման կարգը հաստատելու և հասցեների գրանցման լիազոր մարմին սահմանելու մասին« N 2387-Ն որոշման և հաշվի առնելով համայնքի  ղեկավարի  առաջարկությունը, Կապան ***համայնքի ավագանին  ո ր ո շ ու մ  է.***

1. Հայաստանի Հանրապետության Սյունիքի մարզի Կապան համայնքի Գեղանուշ գյուղում գտնվող «Գետին բաղ թաղամասն» անվանակոչել «Գետին այգի թաղամաս»:

2. Հայաստանի Հանրապետության Սյունիքի մարզի Կապան համայնքի Սյունիք գյուղում «Բագրատունի փողոցն» անվանակոչել «Բագրատունյաց փողոց»,

3. Հայաստանի Հանրապետության Սյունիքի մարզի Կապան համայնքի Սյունիք գյուղում «Մուսաբեկ փողոցն» անվանակոչել «1-ին փողոց»,

4. Հայաստանի Հանրապետության Սյունիքի մարզի Կապան համայնքի Օխտար գյուղում «Չոբանլու թաղամասն» անվանակոչել «Հովվի թաղամաս»,

5. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

**ՀԻՄՆԱՎՈՐՈՒՄ**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման նախագծի ընդունման նպատակն է Սյունիքի մարզի Կապան համայնքի Գեղանուշ ,Սյունիք և Օխտար գյուղերում Հայաստանի Հանրապետության կառավարության 2005 թվականի դեկտեմբերի 29-ի «Հայաստանի Հանրապետության քաղաքային և գյուղական բնակավայրերում ներբնակավայրային աշխարհագրական օբյեկտների անվանակոչման, անվանափոխման, անշարժ գույքի` ըստ դրա գտնվելու և (կամ) տեղակայման վայրի համարակալման, հասցեավորման ու հասցեների պետական գրանցման կարգը հաստատելու և հասցեների գրանցման լիազոր մարմին սահմանելու մասին» թիվ 2387-Ն որոշմամբ հաստատված կարգի պահանջներին համապատասխանեցնելը` անվանակոչել:

**ՏԵՂԵԿԱՆՔ**

**ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Սյունիքի մարզի Կապան համայնքի Գեղանուշ, Սյունիք և Օխտար գյուղերում փողոցներն անվանակոչելու մասին համայնքի ավագանու որոշման ընդունման կապակցությամբ համայնքի բյուջեում եկամուտների ավելացում կամ նվազեցում չի նախատեսվում: